Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 560

6. Közreműködik a kliensek és a különböző szakemberek közötti kapcsolat megteremtésében és fenntartásában A mentálhigiénés asszisztens legyen képes: — átlátni az egészségügyi, szociális, művelődési, jogvédelmi és államigazgatási intézmények rendszerét, a kapcsolatvétel szabályait, — bevonni a terület állami, egyházi és civil szervezeteit a szemléletformáló, felvilágosító, preventív, mentálhigiénés programokba, — a klienst szükség esetén a megfelelő szakellátáshoz irányítani, — feltérképezni az érdekérvényesítés helyi rendszerét, — felkutatni az információhoz jutás forrásait, lehetőségeit, — kliense, illetve klienscsoportja érdekeit képviselni, — elősegíteni a helyi döntések kialakításában a mentálhigiénés és környezetvédelmi szempontok érvényre juttatását.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes